Al febrer Burjassot rebrà en dues ocasions a l’Ecoparc mòbil de l’Emtre
2025-07-24

Durant el mes de febrer, l’Ecoparc mòbil de l’Emtre es desplaçarà a Burjassot en dues ocasions, gràcies al treball que es ve desenvolupant des de l’Oficina de Sostenibilitat Local de l’Ajuntament de Burjassot, coordinada des de l’àrea de Transició Ecològica per l’alcalde de la localitat, Rafa García.

Les dates marcades en el calendari seran del dilluns 3 al dimecres 5, i del dijous 20 al dissabte 22 de febrer. Els horaris de l’Ecoparc seran, entre setmana, de 10.00 a 14.00 hores i de 16.00 a 19.00 hores i els dissabtes de 10.00 a 13.00 hores.

L’Ecoparc se situarà just al costat del Mercat Municipal l’Almara, en l’aparcament de les Palmeres, amb l’objectiu de facilitar l’accés a la ciutadania per a depositar els residus que normalment es recullen en els ecoparcs, com per exemple llibres i revistes, piles, termòmetres, oli de motor i de cuina, reactius de laboratori, càpsules de café, aerosols, aparells electrònics, bombetes, cartutxos d’impressores, telèfons mòbils i carregadors, pintures, dissolvents, bateries, DVD/CD o envasos contaminants, entre altres.